حیدرآباد میں امام علی ابن موسی الرضا (ع) نصاب رسالت کے امین و ترجمان سیمینار

بسلسہ ولادت باسعادت حضرت امام علی ابن موسی الرضا علیہ السلام جشن خورشید ولایت پر ہندوستان کے شہر حیدرآباد میں ایک سیمینار منعقد ہوا۔

خبر کا کوڈ: ۴۲۲۶۴۰

تاریخ: ۱۶ آبان ۲۰۱۶ - ۰۹:۲۳

رسا نیوز ایجنسی کی رپورٹ کے مطابق بسلسہ ولادت باسعادت حضرت امام علی ابن موسی الرضا علیہ السلام جشن خورشید ولایت پر ہندوستان کے شہر حیدرآباد میں ایک سیمینار بعنوان ’’امام علی ابن موسی الرضا (ع) نصاب رسالت کے امین و ترجمان‘‘ منعقد ہوا۔

اس کانفرنس میں ولائی شہر حیدرآباد کے مقتدر علماء کرام اور دانشوروں نے امام علی ابن موسی رضا علیہ السلام کے فضائل و مناقب و لطف و مھربانی پر روشنی ڈالی ۔

اس منعقدہ کانفرنس میں خادمان حرم امام رضا (ع) مشہد مقدس ایران سے آئے ہوئے مہمانوں کا خصوصی طور پر استقبال بھی کیا گیا۔

سیمینار کے آخر میں مومنین کو غلاف حرم امام رضا (ع) کی زیارت بھی کرائی گئی۔

مسلمانوں کے مختلف مکاتب فکر کے علماء کرام و دانشوروں کے علاوہ سیمینار کے مہمان خصوصی ریاست کے نائب وزیر اعلیٰ محمد محمود علی تھے ۔

انہوں نے اپنے خطاب میں اتحاد اسلامی پر زور دیا اور کہا : مسلمان آپسی اتحاد سے ہی ترقی کی راہیں طے کرسکتے ہیں اور دشمن کی ناپاک سازشوں کا مقابلہ کرسکتے ہیں۔

واضح رہے کہ سیمینار کا اہتمام اہل بیت فاؤنڈیشن، تنظیم جعفری، حسینی فاؤنڈیشن اور شیعہ اسٹوڈنٹس آرگنائزیشن نے کیا تھا ۔